《登天津阁望海同康裕卿胡文父作二首 其一》
明代·胡应麟

画槛横空海色开，一尊携客上崔嵬。扶桑日傍千帆落，碣石云浮万岛回。

采药未应徐市老，乘风聊拟羡门来。仙居咫尺蓬壶近，指点凭谁出草莱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。